open-index/open-wikipedia-markdown huggingface dataset:
Róbert Kleštinec

Generálmajor Ing. **Róbert Kleštinec**  je slovenský generál. Od 16. septembra 2020 je riaditeľom Vojenského spravodajstva.

## Životopis
V roku 1988 ukončil Gymnázium Nitra, v rokoch 1988 až 1992 študoval na Vysokej vojenskej leteckej škole Košice. V roku 1992 sa stal kapitánom vrtuľníka Miešaného dopravného leteckého zboru v Mošnove. Neskôr v ten rok pilotoval vrtuľník Mi-24 v 4. vrtuľníkovom pluku Prešov. V roku 1992 sa tam stal starším pilotom, v roku 1994 kapitánom vrtuľníka. Od roku 1995 bol veliteľom roja vrtuľníkovej letky, 4. vrtuľníkového krídla 4. leteckej základne. Od roku 2000 bol zástupcom veliteľa vrtuľníkovej letky. Od roku 2003 zástupcom veliteľa vrtuľníkového krídla 3. leteckej základne Prešov. V roku 2004 prevzal funkciu Vedúci starší dôstojník – špecialista oddelenia leteckého výcviku Vzdušných síl vo Zvolene. Od roku 2008 bol veliteľom leteckého krídla Leteckej základne Prešov a od roku 2009 velil letke Vrtuľníkového krídla v Prešove. Od roku 2010 bol zástupca veliteľa Vrtuľníkového krídla generálplukovníka Jána Ambruša Prešov. Od roku 2012 vykonával funkciu Vojenský poradca – predstaviteľ pre LaPVO a spoluprácu s NATO, Úrad vojenského predstaviteľa pri Vojenskom výbore NATO v Bruseli. Od roku 2015 bol zástupcom náčelníka štábu Veliteľstva Vzdušných síl vo Zvolene.

Od 15. novembra 2018 bol zástupca veliteľa Vzdušných síl. V tejto funkcii ho 28. mája 2019 prezident Andrej Kiska povýšil do prvej generálskej hodnosti, brigádny generál. 16. marca 2023 ho prezidentka Zuzana Čaputová povýšila do hodnosti generálmajor.

Minister obrany Jaroslav Naď 16. septembra 2020 oznámil, že Kleštinec sa stane riaditeľom Vojenského spravodajstva. Kleštinec prešiel prísnou previerkou do stupňa „prísne tajné“.

## Referencie

Kategória:Slovenskí generáli
Kategória:Slovenskí letci
Kategória:Absolventi Vysokej vojenskej leteckej školy Košice
Kategória:Príslušníci Ozbrojených síl Slovenskej republiky
Kategória:Riaditelia Vojenského spravodajstva
Veľký kaštieľ (Cífer)

**Veľký kaštieľ** je neskorobarokový kaštieľ s priľahlým parkom v obci Cífer na Potočnej ulici číslo 1. Nachádza sa v areáli hydinární. Bol postavený na konci 18. storočia.

## História
Na začiatku 19. storočia bol rozšírený. Ďalšie prestavby sa uskutočnili v rokoch 1932, 1939 a 1940. Po 2. svetovej vojne bol prispôsobený na hydinárske potreby.

## Architektúra
Kaštieľ má dve nadzemné poschodia a je trojkrídlovo disponovaný. Na hlavnej fasáde dominuje stredový rizalit s balkónom. Pôvodné členenie bolo narušené. Miestnosti objektu majú zaklenuté valené klenby so segmentovými lunetami. Kaplnka, ktorá patrila ku kaštieľu, bola pristavaná v 19. storočí. 

## Referencie

## Iné projekty

## Zdroj
* Cífer veľký kaštieľ v Atlase kaštieľov 

Cífer
Kategória:Cífer
Zičiho kaštieľ

**Zičiho kaštieľ** (staršie: *Zichyho kaštieľ*) môže byť kaštieľ:
*v Divíne, pozri Zičiho kaštieľ (Divín)
*v Cíferi, pozri Malý kaštieľ (Cífer)
*v Košiciach-Barci, pozri Kaštieľ rodiny Ziči
Muži v čiernom (film)

***Muži v čiernom*** (orig. *Men in Black*) je americká akčná sci-fi komédia založená na rovnomennom komikse od Malibu Comics / Marvel Comics. Film natočil režisér Barry Sonnenfeld v roku 1997. V hlavných úlohách sa predstavili Tommy Lee Jones a Will Smith. Film získal cenu Oscar za najlepšie masky.

## Dej

Film rozpráva príbeh agenta K, ktorý je členom tajnej nadštátnej agentúry Muži v čiernom (Men In Black, MIB), ktorej hlavným cieľom je eliminovať ilegálnych mimozemských imigrantov. Agenti majú za úlohu zatýkať mimozemšťanov, ktorí sa snažia usadiť na Zemi, pre také zásahy majú špeciálny neutralyzér, ktorým môžu vymazať ľuďom krátke aktuálne spomienky, aby aj naďalej zostali v utajení.

Partner agenta K, agent D odchádza do dôchodku a je mu vymazaná pamäť. Veliteľ agentúry agent Zed potom nachádza nového regrúta. Je ním policajt James Darrell Edwards III, ktorého potom agent K zaúča. Z Edwardsa sa tak stane agent J.

Potom spoločne čelia doteraz nejvážnejšiemu ilegálnemu preniknutiu mimozemšťanov, ktoré ohrozuje celú planétu.

## Obsadenie a slovenský dabing
* Tommy Lee Jones ako Agent K / Kevin Brown (Dušan Jamrich)
* Will Smith ako Agent J / James Darrell Edwards III (Andrej Bičan)
* Linda Fiorentinová ako Dr. Laurel Weaverová (Lenka Košická)
* Vincent D'Onofrio ako Edgar (Daniel Dangl)
* Rip Torn ako Veliteľ Zed (Ivan Laca)
* Tony Shalhoub ako Jack Jeebs (Dušan Kaprálik)
* Siobhan Fallonová Hoganová ako Beatrice (Michaela Medvecová)
* Richard Hamilton ako Agent D (Vladimír Minarovič)

## Príjem
Film bol nasadený v USA v 3 020 kinách. Za prvý víkend zarobil 51 miliónov amerických dolárov. Celkovo v USA zarobil $250 690 000, v ostatných krajinách potom $338 700 000. Celkovo teda $589 390 000.

Na DVD bol film vydaný v októbri 1997. Ešte v roku 2012 sa v USA predalo 76 000 kusov DVD. To bolo spôsobené nasadením filmu *[[Muži v čiernom 3]]* do kín.

## Referencie

*

Kategória:Akčné filmy USA
Kategória:Filmové komédie USA
Kategória:Sci-fi filmy USA
Kategória:Filmy z 1997
Kategória:Filmy o mimozemskom živote
Kategória:Filmy podľa názvu
Klement Ptačovský

**Klement Ptačovský** (* 21. november 1886, Golčův Jeníkov  † 18. jún 1963, Bratislava) bol slovenský botanik českého pôvodu, elektrotechnik a tiež filatelista.

## Životopis
Strednú školu vyštudoval v Prahe na Vyššej priemyselnej škole v 1905. V rokoch 1905 až 1909 pôsobil vo firme Kolben-Daněk v Prahe ako elektrotechnik. Od roku 1909 žil v Prešporku (dnešnej Bratislave) a stal sa riaditeľom elektrárne v podniku Dynamit Nobel (neskôr od 1951 bol podnik premenovaný na Závod Juraja Dimitrova, národný podnik, Bratislava), kde pracoval cez 43 rokov až do roku 1952. Venoval sa ochrane prírody, popularizácii biológie, turistike a aj filatelistike. Vo svojich odborných prácach sa zaoberá flórou v okolí Bratislavy, najmä prírodnou rezerváciou Devínska Kobyla, národnou prírodnou rezerváciou Šúr pri meste Svätý Jur a taktiež rastlinstvom na území Záhoria. Práve Ptačovský má najväčšiu zásluhu na záchrane prírodnej rezervácie Šúr (bola vyhlásená v roku 1952), keďže jej hrozil zánik. Úzko spolupracoval so známym českým botanikom prof. Karlom Dominom, s kazateľom, botanikom a etnografom Jozefom Ľ. Holubym, a tiež s botanikom Alexandrom Zahlbrucknerom. Botanik Karel Domin po Ptačovskom pomenoval aj druh jaseňa práve z lokality Jurského Šúra – *Fraxinus ptacovskyi*.

Napriek tomu, že bol Ptačovský botanikom – amatérom a samoukom, získal si uznanie v odborných kruhoch. Mnoho rokov bol funkcionárom botanickej sekcie Slovenského vlastivedného múzea v Bratislave. Jeho vzácny herbár sa zachoval na Botanickom ústave SAV .

náhľad|Klement Ptačovský – karikatúra od Jana Fischera, ktorá bola vystavená na Celoštátnej výstave poštových známok v Bratislave v roku 1937.

Klement Ptačovský sa aktívne venoval filatelii, bol zakladajúcim členom *Klubu československých filatelistov v Bratislave* (založený 7. januára 1923). V dňoch 24. októbra až 2. novembra roku 1937 sa v budove Zemedelského múzea v Bratislave uskutočnila „Celoštátna výstava poštových známok Bratislava 1937“, ktorú organizoval spomínaný Klub a jej vtedajším predsedom bol práve Ptačovský .

Klement Ptačovský zomrel 18. júna 1963 v Bratislave, pochovaný je na mestskom cintoríne v Ružomberku.

## Vedecké práce (výber)
* Devínska Kobyla (Malé Karpaty). In *Krása našeho domova* 17, 1925, s. 106 – 109.
* Laburnum alpinum Presl v Malých Karpatech. *Věda přírodní* 6, 1925, s. 107 – 108.
* Šúr u Sv. Juru. (Malé Karpaty II). In *Krása našeho domova* 20, 1928, s. 4 – 6.
* PTAČOVSKÝ, Klement. Poznámky ke květeně bratislavského okolí. In *Biologické práce*. V / 2, Vydavateľstvo Slovenskej akadémie vied, Bratislava: 1959, s. 88.

## Osobný archívny fond
V Ústrednom archíve SAV je uložený jeho osobný archívny fond s materiálmi, ktoré dokumentujú jeho vedeckú činnosť s dôrazom na botaniku a ochranu prírody, predovšetkým dokumenty k národnej prírodnej rezervácii Jurský Šúr a národnej prírodnej rezervácii Devínska Kobyla.

## Referencie


Kategória:Českí elektrotechnici
Kategória:Slovenskí elektrotechnici
Kategória:Slovenskí botanici
Kategória:Slovenskí filatelisti
Malý kaštieľ

**Malý kaštieľ** môže byť:
*Malý kaštieľ (Cífer)
*Malý kaštieľ (Snina)
*Malý kaštieľ (Oponice)
Archív Slovenskej akadémie vied

náhľad|''Archív SAV'' – sídelná budova archívu v areáli SAV na Patrónke v Bratislave, Dúbravská cesta 9

**Archív Slovenskej akadémie vied** (predtým **Ústredný archív SAV**) je archív, špecializované pracovisko Slovenskej akadémie vied. V rámci celoštátnej siete archívov sa zaraďuje medzi špecializované archívy na Slovensku.

## Vznik a história archívu
O potrebe a založení archívu pre potreby Slovenskej akadémie vied sa začalo uvažovať približne v roku 1961 na pôde Historického ústavu SAV. Iniciátorom tejto myšlienky bol vtedajší riaditeľ Historického ústavu SAV Ľudovít Holotík, ktorý sa s návrhom obrátil na Predsedníctvo SAV. Archív napokon vznikol uznesením Predsedníctva SAV číslo 139 k 1. januáru 1963 z potreby narastajúcej písomnej agendy a jej uloženia a spracúvania, ktorá vznikla z činnosti vedenia akadémie a tiež jednotlivých vedeckých inštitúcií pôsobiacich pod SAV. Jeho pôvodný názov bol „Archív SAV“, od 1. februára 1972 bol uznesením Predsedníctva SAV číslo 287 premenovaný na „Ústredný archív SAV“. V období od 1. januára 1985 až do 1. júla 1987 bol archív súčasťou Informačného centra SAV. Archív sa stal opäť samostatným pracoviskom. Od 1. mája 2018 sa archív včlenil do novovzniknutého Centra spoločných činností SAV a stal sa jeho organizačnou zložkou. Od 11. novembra 2019 sa inštitúcia vrátila k pôvodnému názvu, avšak ako súčasť spomínaného Centra v znení ,,Centrum spoločných činností Slovenskej akadémie vied – Archív Slovenskej akadémie vied" (skrátene: CSČ SAV – A SAV).

### Vedenie a pracovníci archívu
Po svojom vzniku mal Archív SAV niekoľko rokov na plný úväzok iba jedného pracovníka, ktorý zastával zároveň aj pozíciu vedúceho archívu; bol ním Dušan Dúbrava. Na sklonku roku 1968 bol za externého riaditeľa vymenovaný významný slovenský historik a archivár Richard Marsina. V tomto období začali v archíve pôsobiť ďalší odborní pracovníci. Boli to predovšetkým Alexandra Marčeková, Jozef Klačka a Lýdia Kamencová (manželka historika Ivana Kamenca), ktorí svojou odbornou činnosťou zanechali výraznú stopu v histórii archívu, keďže v ňom pracovali vyše 40 rokov. Dr. Jozef Klačka bol vo funkcii riaditeľa archívu v rokoch 1978 – 1999.

## Služby archívu
Archív poskytuje prioritne služby organizáciám SAV (poskytovanie informácií, metodické usmernenia, predarchívna starostlivosť), ale umožňuje i štúdium archívnych dokumentov širokej odbornej verejnosti. Pracovníci archívu sa okrem administratívnej činnosti venujú i vedeckej odbornej činnosti, zúčastňujú sa aktívne na konferenciách zameraných na dejiny, archívnictvo.

### Archívne fondy

* Fondy právnych predchodcov SAV
* Fondy orgánov SAV
* Fondy organizácií SAV
* Fondy spolkov a vedeckých spoločností
* Osobné fondy

## Archívne zbierky

* Zbierka fotodokumentov
*náhľad|Staré logo Ústredného archívu SAV používané do novembra 2019.Zbierka medailí a plakiet

## Referencie


## Externé odkazy
* Webstránka archívu

Kategória:Slovenská akadémia vied
Kategória:Archívy na Slovensku
Letisko Hradec Králové

**Letisko Hradec Králové** () alebo **Letisko Věkoše** (; ICAO: **LKHK**), je regionálne letisko s civilnou prevádzkou. Leží na severnom okraji Hradca Králové medzi jeho miestnymi časťami Věkoše a Rusek. Letisko zasahuje do katastrálnych území Piletice, Pouchov a Věkoše. V roku 2016 odbavilo  cestujúcich, čo bol nárast 22% oproti roku 2015.

## História
V roku 1926 bola v Hradci Králové založená Masarykova letecká liga za priamej podpory starostu mesta JUDr. Františka Ulricha. Starosta Ulrich jednal s armádou o vybudovaní letiska so zmiešanou vojenskou a civilnou prevádzkou. Dňa 15. septembra 1927 bola schválená výstavba letiska. Prvou vojenskou leteckou jednotkou dislokovanou na letisku bol Letecký pluk číslo 4. Od roku 1929 sa na letisku usporadúvali letecké dny.

Spevnenú pristávaciu plochu letisko získalo až za čias nemeckej okupácie, kedy letisko slúžilo na výcvik nemeckej Luftwaffe. Ďalšia modernizácia sa uskutočnila v 50. rokoch 20. storočia.

## Špecifikácia
Prevádzkovateľom letiska je spoločnosť Letecké služby Hradec Králové a. s. Letisko je zaradené v kategóriách verejnej vnútroštátnej a neverejnej medzinárodnej kategorii 2B. Letisko disponuje dvomi vzletovými a pristávacími dráhami, betónovou 33R/15L s dĺžkou 2400 a šírkou 60&nbsp;metrov a trávnatou 33L/15R s dĺžkou 800 a šírkou 25&nbsp;metrov. Letisko je schopné prevádzkovať lety VFR a VFR-noc. Hangarovanie či odstavenie lietadla je možné na vyžiadanie. V prípade krátkodobého státia sú pripravené stojančeky.

## Budúcnosť
Letisko Hradec Králové má ambície stať sa ďalším českým regionálnym letiskom pre medzinárodnú prepravu. Letisko je plne prispôsobené pre nočné lety, v októbri 2010 tu bola testovaná prevádzka dopravného lietadla Boeing 737-300, ktorý poskytla už zaniknutá spoločnosť Czech Connect Airlines.

## Štatistika pohybov
[náhľad|[Boeing 737-300 spoločnosti Czech Connect Airlines na skúške v Hradci Králové (október 2010)]]
[náhľad|[Business jet českej leteckej spoločnosti Silesia Air na letisku Hradec Králové v roku 2014]]
Štatistika pohybov od roku 2006 do roku 2017:

*ACFT = pohyby lietadiel*

*ULL = pohyby [[Ultraľahké lietadlo|ultraľahkých lietadiel]]*

*INLT = medzinárodné*

[náhľad|[Aero L-39 Albatros|Aero L-39C Albatrosy akrobatického tímu Breitling Jet Team na letisku Hradec Králové v roku 2009]]

## Referencie

* 

## Pozri aj
* Zoznam letísk v Česku

## Externé odkazy
* Oficiálne stránky letiska
* ''Zoznam diel'' v Súbornom katalógu ČR, ktorých témou je *Letisko Hradec Králové*
* Oficiálne stránky biologickej ochrany letiska

Kategória:Letiská v Česku
Kategória:Doprava v okrese Hradec Králové
Kategória:Stavby v Hradci Králové
Najsvätejšie Kristovo Telo a Krv

Slávnosť **Najsvätejšieho Kristovho Tela a Krvi** ľudovo nazývaná aj **Božie Telo** () je prikázaný sviatok v katolíckej cirkvi. Je pripomienkou skutočnej prítomnosti Ježiša Krista, spasiteľa sveta, vo Sviatosti oltárnej ako Boha a človeka. Oslavuje sa vždy v druhý štvrtok po slávnosti Zoslania Ducha Svätého.

Tento sviatok je spojený s procesiamieucharistickými pochodmi naprieč mestami a obcami doprevádzanými modlitbami.

## Referencie


## Iné projekty

Kategória:Liturgický rok
Kategória:Kresťanské sviatky
Kategória:Eucharistia
Český štát

**Český štát** (písané s malým č, v prvom význame niekedy aj s veľkým č) môže byť:
*10. stor. – 1918: Čechy v užšom zmysle (t. j. najprv České kniežatstvo, neskôr České kráľovstvo v užšom zmysle) a v danom čase k nim pripojené alebo od nich závislé územia (napr. Morava, Sliezsko, Lužica); synonymum od 14. stor.: krajiny Českej koruny, pozri pod Dejiny Česka a Krajiny Českej koruny
*1969 – 1990: Česká socialistická republika
*od 1990: Česká republika

## Zdroje
Hermelín (syr)

**Hermelín** je označenie pre český syr s bielou ušľachtilou plesňou na povrchu, ktorý je napodobeninou francúzskeho syra camembert. Na českom a slovenskom trhu sa predáva pod rôznymi komerčnými názvami.

## História českého hermelínu
O obľube syrov Camembert vedela po 1. svetovej vojne vtedajšia generácia českých syrárov, vďaka ktorej vznikol „Přibyslavský camembert“, jeden z prvých českých mäkkých syrov s ušľachtilou bielou plesňou na povrchu. Vyrábal sa v Hesove pri meste Přibyslav v mliekárenskom družstve, ktoré je dnes známe pod názvom Pribina. Pretože bola značka Camembert patentovo chránená, prišiel Ing. Josef Hojdar, neskorší šéf spoločnosti Madeta, s názvom hermelín. Názov bol vybraný kvôli podobnosti jemného plesňového povrchu s kráľovským hermelínovým plášťom z bielych hranostajov. Názov bol patentovo prihlásený 9. februára 1946.

## Vlastnosti
Hermelín je bieleho kruhovitého vzhľadu. Aj po zakúpení a uchovávaní v chladných miestnostiach sa menia organoleptické vlastnosti tohto syra. Plesňové syry ako hermelín či camembert majú charakteristickú chuť, ktorú je vhodné kombinovať s jemne korenistými mladými červenými vínami (André, Cabernet Sauvignon, Frankovka a pod.).
## Použitie
Hermelín je výborný aj k bielemu vínu.

Hermelín slúži k príprave rôznych pokrmov:
* vyprážaný hermelín
* nakladaný hermelín
* hermelínová nátierka

## Referencie

## Iné projekty

## Pozri aj
* camembert
* encián (syr)

## Zdroj
* 

Kategória:Syry z kravského mlieka
Kategória:České syry
Historická krajina

**Historická krajina** môže byť:
**ak sa krajina chápe ako dŕžava* (staršie synonymum: **historická zem**):
**všeobecne: krajina, ktorá je historická, pozri krajina a história
**v Česku a Česko-Slovensku: jedna z troch [v užšom ponímaní dvoch] základných krajín Česka (konkrétne: Čechy v užšom zmysle, Morava v užšom zmysle, české Sliezsko [v užšom ponímaní bez českého Sliezska]; často sa používa najmä tvar historické krajiny/zeme ako súhrnné označenie pre tieto tri [dve] krajiny, teda ako synonymum výrazu české krajiny), pozri Dejiny Česka, Čechy, Morava, české Sliezsko
**v Spojenom kráľovstve: jedna zo štyroch základných krajín Spojeného kráľovstva (konkrétne: Anglicko, Wales, Škótsko, Severné Írsko), pozri konštituentná krajina
**ak sa krajina chápe ako vymedzená časť zemského povrchu (angl. landscape)*: a) krajina tak ako vyzerala v minulosti (v jednom alebo viacerých obdobiach), b) súčasná kultúrna krajina, ktorá má ešte zachovaných veľa historických prvkov, pozri historická krajina (historická geografia)

## Zdroje
El Risitas

**Juan Joya Borja** (* 5. apríl 1956, Sevilla, Španielsko – † 28. apríl 2021 Sevilla), viac známy ako **El Risitas**, bol španielsky komik a herec, ktorý sa preslávil v roku 2015 potom čo sa začali zverejňovať paródie na jeho interview z roku 2002 v relácii Jesúsa Quintera *Ratones Coloraos.*

## Životopis
Juan Joya Borja sa narodil 5. apríla 1956 v španielskej Seville. Za svoj život si vyskúšal niekoľko rôznych povolaní vrátane práce kuchára či vykladača vriec s cementom. Prvýkrát sa v televízii objavil roku 2000. Bolo to v relácii Jesúsa Quintera s názvom *El Vagamundo,* kde porozprával o jeho rôznych životných situáciách, ktoré prežil s jeho kamarátom menom "El Peíto" alebo "el Cuñao". 

Rozpoznateľný začal byť vďaka jeho špecifickému smiechu, vďaka ktorému mu prischla aj prezývka *El Risitas*, ktorá by sa dala do slovenčiny preložiť ako chichotanie.

El Risitas sa tiež objavil aj vo filme *[[Torrente 3: El protector]].* Keď začal byť v roku 2015 celosvetovo známy (viď satirické stránky s vtipnými obrázkami zvanými mémy) objavil sa aj v reláciách mimo svojho rodného Španielska, napríklad vo fínskej reklame.

## Filmografia

### Film

* 2005: *Torrente 3: El protector*

### Televízia

* 2000 – 2002: *El Vagamundo*, Canal 2 Andalucía
* 2002 – 2005: *Ratones Coloraos*, Canal Sur Televisión
* 2005 – 2012: *El loco de la colina*, *El Gatopardo*

## Referencie

## Zdroj

* 

Kategória:Španielski komici
Kategória:Španielski herci
Kategória:Španielski televízni herci
Kategória:Internetové mémy
Kategória:Osobnosti zo Sevilly
Collegium Musicum (album)

***Collegium Musicum*** je debutový štúdiový album slovenskej art rockovej skupiny Collegium Musicum, ktorý ako LP vyšiel v roku 1971 vo vydavateľstve Supraphon. 

Na albume sa hudobnícky podieľali Marián Varga, Fedor Frešo, Rasťo Vacho a Dušan Hájek. Pre Rasťa Vacha to bola jediná spolupráca s Collegium Musicum, od nasledujúceho albumu *[[Konvergencie]]* ho nahradil gitarista František Griglák. Texty k piesňam napísal bývalý gitarista Prúdov Peter Saller. 

Album bol nahraný 26.-28. októbra 1970 v pražskom štúdiu Supraphon – Dejvice, produkoval ho Hynek Žalčík. Booklet nakreslil Jiří Rathouský. 

## Reedície
Vydavateľstvo Opus vydalo reedície albumu v rokoch 2007 (CD) a 2017 (LP). Prvá reedícia obsahuje okrem rovnomenného albumu aj mladšie EP ''Hommage à J.S.Bach / Ulica plná plášťov do dažďa'' (Panton, 1970).

## Skladby
# „If You Want To Fall“ (Marián Varga / Peter Saller) - 13:28
# „Strange Theme, Part I“ (Marián Varga / Peter Saller) - 4:44
# „Strange Theme, Part II“ (Marián Varga / Peter Saller) - 9:00
# „Concerto in D“  (Joseph Haydn, arr. Collegium musicum) - 12:37

## Tvorcovia
*Marián Varga − organ
*Fedor Frešo − basová gitara, spev
*Rasťo Vacho − gitara
*Dušan Hájek − bicie

## Referencie


Kategória:Albumy Collegium Musicum
Kategória:Hudobné albumy z 1971
Lakka

náhľad|Logo

**Lakka** je linuxový operačný systém založený na RetroArch a LibreELEC. Je určený na emuláciu hardvéru herných konzol a na hranie retro hier. Podporuje viacero hardvérových platforiem, napr. Raspberry Pi, Banana Pi, Orange Pi, Cubieboard, CuBox-i, Odroid, ako aj bežné 32 alebo 64-bitové x86 PC.

Prakticky je to systém, ktorý po spustení otvorí aplikáciu RetroArch, ktorá je jedinou aplikáciou v distribúcii, čím systém šetrí systémové prostriedky a výkon je optimalizovaný výlučne na emuláciu a spúšťanie hier.

## Podporované herné konzoly
* Atari 2600
* Atari 7800
* Nintendo 64 (N64)
* Nintendo Entertainment System (NES)
* Nintendo Game Boy
* Nintendo Game Boy Color
* Nintendo Game Boy Advance (GBA)
* Nintendo DS
* PlayStation
* PlayStation Portable (PSP)
* Sega Master System
* Sega Mega Drive
* Super Nintendo Entertainment System (SNES)

## Referencie

## Externé odkazy
* Github projektu

## Zdroj

Kategória:Operačné systémy
Kategória:Distribúcie Linuxu
Kategória:Emulátory
Kategória:Videohry
Pezinok Pije Pivo

**Pezinok Pije Pivo** je pivný festival, ktorý sa koná v predposledný alebo posledný júnový piatok a sobotu na Radničnom námestí v Pezinku.

Festival sa koná každoročne od roku 2014. Myšlienkou festivalu je odprezentovať v typicky vínnej oblasti akou je mesto Pezinok, pivnú kultúru a priblížiť jednotlivých producentov remeselného piva a ich produkty návštevníkom.

Počas dvoch dní, piatok a sobota, majú návštevníci možnosť ochutnať množstvo druhov jedinečných pív, spoznať slovenské a zahraničné remeselné pivovary a ich pivné špeciality. Nachádzajú sa tu aj stánky s občerstvením a živá hudba. 

Vstup na festival je voľný. Na festivale sa platí žetónmi, ktoré sa dajú zakúpiť pri vstupe na festival. Cena jedného žetóna je 0,50€.

## Hudobný program jednotlivých ročníkov
### 27. – 28. jún 2014
* 27. jún – Be Cheese, Arion, AC/DC revival, Mr. Psycho
* 28. jún – Feelme, Karpatské Chrbáty, Stará Škola, Walter Schnitzelsson

### 26. – 27. jún 2015
* 26. jún – Be Cheese, Viktor Kolbaba, Aces, Kabát revival
* 27. jún – Milan Konfráter Band, Karpatské horké, Feelme, October – U2 revival

### 24. – 25. jún 2016
* 24. jún – Peter Luha, Staré Tiene, Romanika, produkcia rádia Rocková republika
* 25. jún – Jana Mačovská, Filmission, Diamond Flowers, Jano Ponka Duban a Stará Jedáleň, produkcia rádia Rocková republika

### 23. – 24. jún 2017
* bez hudobných skupín

### 22. – 23. jún 2018
* 22. jún – A Nadrband
* 23. jun – Diamond Flowers, Le Payaco

### 21. – 22. jún 2019
* 21. jún – DJ Victor Vix Baláž
* 22. jún – Her Memories, Feelme, AC/DC revival

## Externé odkazy
* Oficiálna stránka festivalu

## Zdroj
* Pezinok Pije Pivo 2019 na stránke Lokálny Trh

Kategória:Kultúra v Pezinku
Kategória:Pivné festivaly
Kategória:Festivaly na Slovensku
Dúhové Eminencie

**Dúhové Eminencie** alebo **Rainbow Eminences** je slovenská world music hudobná skupina, ktorá pochádza z Nového Mesta nad Váhom. Pozostáva z Branislava Hargaša, Miroslava Kollára, Adama Gálika a Petra Ferenčíka.

## História
Skupina vznikla v roku 2011 po návrate Branislava Hargaša, ktorý v Austrálii skúmal u domorodcov nástroj didgeridoo, a ktorý na Slovensku vytvoril nový nástroj tuhar. Spolu s Miroslavom Kollárom a Adamom Gálikom založili nový world music projekt, ktorý nazvali Dúhové Eminencie. Niekedy ho uvádzajú aj v angličtine ako Rainbow Eminences.

V roku 2013 vydali album s názvom *Astro Night*.

## Členovia
* Branislav Hargaš – didgeridoo, tuhar, flauty, drumble
* Miroslav Kollár – indický sitár, turecký saz, husle, flauty a sampler
* Adam Gálik – kontrabas, basgitara
* Peter Ferenčík – bicie

## Diskografia
* *Astro Night* (2013)

## Referencie

## Externé odkazy
* Oficiálna stránka skupiny 

## Zdroj
* Exotické Dúhové Eminencie na Kultúra.SME.sk

Kategória:Slovenské hudobné skupiny
Kategória:Hudobné skupiny z 2011
Kategória:World music
Jozef Minárik (hasič)

náhľad|Rozlúčka s Jozefom Minárikom
JUDr. **Jozef Minárik** (* 18. november 1941, Dolné Orešany† 7. jún 2019, Bratislava) bol v rokoch 19592012 významný funkcionár orgánov požiarnej ochrany v Česko-Slovensku a na Slovensku, z toho bol dve funkčné obdobia (20022007 a 20072012) prezidentom Dobrovoľnej požiarnej ochrany SR (DPO SR), ktorého volí Snem DPO SR a po skončení 2. funkčného obdobia sa stal čestným prezidentom DPO SR.

## Životopis
Pochádzal z učiteľskej rodiny, vyštudoval Pedagogickú školu v Trnave, v rokoch 19671974 pracoval ako učiteľ, v Radimove, okres Senica aj ako riaditeľ školy. V oblasti hasičstva bol činný od roku 1959 ako dobrovoľník a funkcionár okresných a krajských orgánov požiarnej ochrany. Právnickú fakultu UK v Bratislave absolvoval v roku 1981. Z oblasti požiarnej ochrany absolvoval v rokoch 19741977 DŠ Zväzu požiarnej ochrany, funkcionárom ústredných orgánov požiarnej ochrany resp. dobrovoľnej požiarnej ochrany SR bol v rokoch 19721992 (ÚV ZPO), 19922012 (DPO SR). Vo vysokých funkciách stál na čele dobrovoľného hasičstva v období jeho zásadných vnútroorganizačných i legislatívnych zmien rokov 19901992 a ako vysoký hasičský funkcionár bol po celé roky v priamom a neformálnom kontakte s jednotkami DPO SR v celom Slovensku, často ich navštevoval a zúčastňoval sa ich rokovaní.

Je nositeľom všetkých požiarnických ocenení udeľovaných DPO SR - vrátane najvyššieho ocenenia Zaslúžilý člen DPO SR.

Neformálnym uznaním jeho osobnosti v kruhoch slovenských hasičov boli stovky hasičov s početnou technikou a mnohé iné osoby, ktoré mu prišli vzdať poslednú poctu pri rozlúčke 11. júna 2019.

## Externé vyznamenania
V roku 2010 bol JUDr. Minárik vyznamenaný aj prezidentom Slovenska, a to Zlatým záchranárskym krížom a bol nositeľom aj zahraničných hasičských vyznamenaní: v Česku mu bol v roku 2012 udelený Rad sv. Floriána a v Maďarsku Zlatý kríž.

## Referencie

Kategória:Slovenskí hasiči
Kategória:Osobnosti z Dolných Orešian
Kategória:Absolventi Právnickej fakulty Univerzity Komenského v Bratislave
Sídlisko Pod Sokolejom

**Sídlisko pod Sokolejom** je druhým najväčším sídliskom v meste Humenné podľa obyvateľov po Sídlisku 3 (7 243 obyvateľov). Je najmladším sídliskom v Humennom. Niekedy sa nazývalo Sídlisko Máj ale neskôr bolo premenované, preto stále denonym obyvateľa je *Májovčan*.

## Ulice
* Slovenského národného povstania
* Košická
* Partizánska
* Jasenovská (čiastočne)

## Občianska vybavenosť
Nachádza sa tu Obchodné stredisko s obchodom Coop Jednota, krčmou U mnícha a pizzeriou La Scala. Ďalej sa tu nachádza Základná škola SNP 1, Materská škola Partizánska 22, pošta, gréckokatolícka cerkev, rímskokatolícky kostol, trafika, 2 pekárne Ilas, Fresh, cukráreň, 3 zastávky MHD Humenné, a detské ihriská.

## Destinácie
Zo Sídliska pod Sokolejom sa dá dostať do centra mesta, do mestskej časti Valaškovce, do obce Jasenov a aj na Podskalku.

## Referencie

Kategória:Humenné
Kategória:Mestské časti na Slovensku
Akademik TU Košice (vodné pólo)

**Akademik TU Košice** alebo **ATU Košice** (celý názov: *Akademik Technická univerzita Košice*) bol slovenský vodnopólový klub z Košíc. Vznikol ešte v 50. rokoch ako odiel miestnych vysokoškolákov. Klub prešiel mnohými názvami, aby nakoniec od roku 2001 prešiel pod multišportové združenie Akademik TU Košice, po ktorom dostal následne aj pomenovanie. Dovtedy niesol názov **Slávia UVL Košice**. Najväčší úspech dosiahol v rokoch 1987 a 1995, keď získal v kategórii mužov bronzové medaily v najvyššej česko-slovenskej, resp. slovenskej súťaži. Do roku 2005 hral najvyššiu domácu súťažExtraligu mužov. Okrem družstva mužov pôsobilo v klube aj družstvo žien, ktoré ale absolvovalo iba jedinú sezónu v slovenskej vodnopólovej súťaži.

Oddiel mužov bol dlhé roky súčasťou najvyššej česko-slovenskej a neskôr aj slovenskej najvyššej súťaže. V roku 2005 z nej ale kvôli ekonomickým problémom vystúpil. Vtedajším riaditeľom oddielu bol niekdajší slávny vodnopólový reprezentant a neskôr aj reprezentačný tréner Ladislav Bottlik. Nástupcom klubu, ktorý prebral aj jeho meno a ktorý vznikol v roku 2008, bol KPŠ Akademik Košice-Staré Mesto.

## Predchádzajúce názvy klubu
* Slávia VF Košice
* Slávia VŠV Košice
* Slávia UVL Košice (od 1990)
* Slávia ATU Košice (od 2001)
* ATU Košice

## Úspechy
Slovenská najvyššia súťaž:
* 1 x 17px|bronz1995

Česko-slovenská najvyššia súťaž:
* 1 x 17px|bronz1987

## Sezóny
;Muži

;Česko-slovenská liga

Vybrané sezóny česko-slovenskej ligy, v ktorej klub účinkoval.

;Slovenské súťaže

;Ženy

## Pozri aj
* KPŠ Akademik Košice-Staré Mesto

## Referencie

## Zdroje
* Oficiálna stránka združenia Akademik TU Košice
* História vodného póla na Slovensku 

Kategória:Slovenské vodnopólové kluby
Kategória:Šport v Košiciach
Kategória:Technická univerzita v Košiciach
Jozef Minárik

**Jozef Minárik** môže byť:
* slovenský lekár, publicista a regionálny politik (18681923), pozri Jozef Minárik (lekár)
* slovenský literárny historik (19222008), pozri Jozef Minárik (literárny historik)
* slovenský člen a funkcionár dobrovoľných hasičských jednotiek (19412019), pozri Jozef Minárik (hasič)

## Referencie

Minárik, Jozef
Kyselina izokyanatá

**Kyselina izokyanatá** (**HNCO**) je anorganická zlúčenina objavená roku 1830 Justusom von Liebigom a Friedrichom Wöhlerom, je to nestála a jedovatá, bezfarebná kvapalina.

## Príprava a reakcie
Kyselinu izokyanatú možno pripraviť protonizáciou kyanatanového aniónu (OCN-), napríklad pridaním kyseliny chlorovodíkovej (HCl) do roztoku kyanatanu draselného (KOCN). V takto pripravenej kyseline izokyanatej je v množstve okolo 3 % prítomná pravdepodobne kyselina kyantá (HOCN), nemožno ju však izolovať (*pozri nižšie*).

: H+ + OCN- → HNCO

Kyselinu izokyanatú možno tiež pripraviť vysokoteplotným rozkladom kyseliny kyanúrovej, ktorá časom vzniká v koncentrovaných roztokoch kyseliny izokyanatej. Je to jej trimér.

: C3H3N3O3 -t → 3 HNCO

Kyselina izokyanatá vo vode pomaly hydrolyzuje za vzniku oxidu uhličitého (CO2) a čpavku (NH3).

: HNCO + H2O → CO2 + NH3

S amínmi reaguje za vzniku karbamidov a reakcia sa nazýva karbamylácia.

: HNCO + RNH2 → RNHC(O)NH2.

## Izoméry
Nízkoteplotnou fotolýzou pevných látok obsahujúcich kyselinu izokyanatú bola preukázaná existencia molekuly H-O-C≡N (kyselina kyantá), ktorá je tautomérom kyseliny izokyanatej. Čistá kyselina kyanatá nebola izolovaná a kyselina izokyanatá v roztokoch vo všetkých rozpúšťadlách výrazne prevažuje. Je preto potrebné dávať pozor, pretože v niektorých príručkách sa vyskytujú údaje pre kyselinu kyanatú, ale v skutočnosti ide o kyselinu izokyanátú.

Ďalším izomérom je kyselina fulmínová (H-C=N-O), ktorá však nie je nijak zvlášť stabilná.

## Referencie

## Literatúra
* 

## Zdroj


Izokyanatá
Izokyanatá
Izokyanatá
Kategória:Zlúčeniny uhlíka
Kategória:Zlúčeniny dusíka
Sviatok svätých Petra a Pavla

[náhľad|[Svätec|Svätí apoštoli Peter a Pavol]]
Slávnosť **svätých Petra a Pavla, apoštolov** je prikázaný sviatok v katolíckej cirkvi, ktorý sa oslavuje každoročne 29. júna. Svätých Petra a Pavla si uctievajú aj v ortodoxnej cirkvi a orientálnej ortodoxnej cirkvi.

## Svätý Peter

Svätý Peter, rodený Šimon, sa narodil v Palestíne v meste Betsaida na severnom brehu Genezaretského jazera. Keď bol dospelý, býval v meste Kafarnauma. Jeho brat bol apoštol Ondrej. Keď ho Ježiš povolal za apoštola, neskôr zmenil mu meno na Peter, t. j. skala, na ktorej založil svoju cirkev a Petrovi dal „kľúče od nebeského kráľovstva“.

Peter najprv hlásal evanjelium v Palestíne, potom v Antiochii, v Korinte a napokon v Ríme, kde bol aj ukrižovaný dolu hlavou roku 67 alebo už roku 64.

## Svätý Pavol

Svätý Pavol sa narodil medzi rokmi 5 až 10 v Tarze v Cilícii. Získal veľmi dobré vzdelanie. Vyrábal stany alebo lodné plachty, čo bol vtedy veľmi hľadaný tovar. Svätý Pavol bol však hlavne veľmi zatvrdnutý farizej, ktorý bol silne proti novému učeniu Ježiša Krista, dokonca sa nepriamo zúčastnil ukameňovania svätého apoštola Štefana.

Keď si vybavil povolenie prenasledovať kresťanov v Damasku, na ceste tam sa mu zjavil Ježiš Kristus, v dôsledku čoho na tri dni oslepol. Po tejto skúsenosti sa obrátil na kresťanskú vieru (pozri: sviatok obrátenia svätého Pavla) a rozhodol sa ohlasovať Ježiša Krista. To sa nepáčilo Židom, ktorí ho chceli zabiť, no on im ušiel do púšte. Neskôr ohlasoval učenie Ježiša Krista v rôznych častiach sveta, až ho v Jeruzaleme zatkli a tak sa dostal do Ríma, kde bol uväznený.

Posledné roky jeho života sú zahalelné tajomstvom, predpokladá sa, že ho z väzenia prepustili, počas Nerovho prenasledovania kresťanov asi nebol v Ríme, snáď bol vtedy v Španielsku alebo na Východe. Bol v Macedónsku, Efeze, v Miléte, v Troade, na Kréte a zrejme aj v Nikapole, kde ho asi znovu uväznili a odviedli do Ríma.

Po odsúdení ho sťali mečom pravdepodobne na mieste v blízkosti Ostijskej cesty. Na mieste jeho posledného odpočinku dnes stojí bazilika svätého Pavla.

## Referencie


## Iné projekty

Kategória:Kresťanské sviatky
Kategória:Liturgický rok
Kategória:Svätý Peter
Kalich

**Kalich** (zastarano: *kelich*; z nem. *Kel(i)ch* = kalich a lat. *calix* = hlbšia miska a lat. *calyx* = obal) môže byť:
* bohoslužobná nádoba na víno, skladajúca sa z čaše (kanvice), nohy a drieku s orechom (nodom), pozri kalich (bohoslužba) 
* (najmä slávnostná) nádoba na pitie tvarom podobná nádobe z predchádzajúcej odrážky, t. j. obyčajne ozdobný pohár na tenkej nožičke, pozri kalich (nádoba) 
* básnicky: čaša, pohár
* symbol husitstva a protestantizmu, pozri kalich (symbol) 
* heraldická figúra, pozri kalich (heraldika)
* v botanike:
** vonkajšia (obyčajne zelená) časť kvetného obalu niektorých rastlín, súhrn kališných lístkov (lat. *sepala*), opak koruny, lat. *calyx* (nie calix), pozri kalich (botanika)
** neodborne: celý kvet, pokiaľ je tvarom podobný kalichu ako nádobe (napr. kalich ľalie)
** nepravý kalich
** miskovitý útvar na spodnej strane nohy huby, pozri kalich (huba)
* v medicíne: obličkový kalich
* kovová nástrčka na konci osi (na voze), pozri kalich (na voze)
* v geografii:
** vrch (536 m n. m.), zrúcanina hradu (založeného Jánom Žižkom) a bývalá osada v Česku v obci Třebušín, pozri Kalich (vrch, 536 m n. m.) a Kalich (hrad)
** vrch (756 m n. m.) pri obci Obecnice v Česku, pozri Kalich (vrch, 756 m n. m.)
** skalné bludisko v obci Koberovy v Česku, pozri Kalich (Koberovy)
** rybník v Kamenici nad Lipou v Česku, pozri Kalich (rybník)
* české kresťanské nakladateľstvo, pozri Kalich (nakladateľstvo)

## Zdroje
Bolonské špagety

thumb|Neapolský štýl bolonských špagiet s paradajkovým základom, tymiánom a bazalkou

**Bolonské špagety** () je cestovinový pokrm, ktorý sa skladá zo špagiet a bolonskej omáčky. Je obľúbený mimo Talianska (napríklad v severnej, západnej a strednej časti Európy, Severnej Amerike, Brazílii, Austrálii a na Novom Zélande), ale nie je súčasťou tradičnej bolonskej alebo talianskej kuchyne.

Skladá sa zo špagiet podávaných s paradajkovou omáčkou, mletého hovädzieho mäsa, cesnaku, vína a byliniek; niekedy môže byť mleté ​​hovädzie mäso nahradené iným mletým mäsom. V tomto zmysle je v skutočnosti pokrm viac podobný neapolskému ragú z juhu Talianska ako severnej Bolonskej verzii ragú. Pri stretnutí sa s Talianmi v zahraničí je pokrm často odsudzovaný za „neautentickosť“, môže byť podávaný s väčším podielom omáčky na špagety, ako je bežné v niektorých talianskych špagetových jedlách, a omáčka môže byť umiestnená na špagety (namiesto toho, aby sa vmiešavala talianskym spôsobom), alebo dokonca podávaná oddelene (ponechaná pre stravníkov, aby si to sami premiešali). Často sa podáva so strúhaným parmezánom, ale často sa používajú aj miestne syry, ako napríklad strúhaný čedar.

## Pôvod
Pôvod pokrmu je nejasný, ale mohol sa vyvinúť v kontexte vysťahovalectva južných Talianov v 20. storočí do Spojených štátov alebo Spojeného kráľovstva ako druh fúzie ovplyvnenej štýlom neapolského ragú bohatého na paradajky. V krajinách, kde je to bežné, sa omáčka často používa na lazane namiesto „ragù alla bolognese“ ako v Bologni a inde v Taliansku.

## Referencie

## Externé odkazy
* Recepty na bolonské špagety na stránke Dobruchut.sk

## Zdroj
* 

Kategória:Talianska kuchyňa
Kategória:Špagety
Crop top

náhľad|Žena, ktorá má na hrudi crop top
**Crop top** je druh topu, ktorý zvýrazňuje pás, pupok a brucho a zakrýva len prsia. Je určený len pre ženy.

## História

### Ženy
Crop top získal význam v móde v 30. a 40. rokoch 20. storočia najmä z dôvodu menšieho prídelu textílie počas druhej svetovej vojny. Sprvu sa považoval za oblečenie určené na pláž. Zmenilo sa to až počas sexuálnej revolúcie koncom 60. a začiatkom 70. rokov 20. storočia, keď začal byť akceptovaný ako bežný odev. Propagovali ho celebrity ako Barbara Edenová a Jane Birkinová.

Varianty crop topu, zviazaný top alebo zviazané tričko, sa tiež začali objavovať už v 40. rokoch 20. storočia a navýšili svoju popularitu počas 60. rokov.

Keď popové speváčky ako napríklad Britney Spearsová začali v 10. rokoch 21. storočia znovu nosiť crop topy, zažil tento odev obrodu.

### Muži
Muži nosia crop topy od 70. rokov 20. storočia, napríklad ochranný odev športovcov, ktorí praktizujú americký futbal sa môže považovať za crop top.

## Iné projekty

## Zdroj

* 

Kategória:Oblečenie
Kategória:Móda
Erik Daniel

náhľad
**Erik Daniel** (* 4. február 1992, Hodonín) je profesionálny český futbalista hrajúci za slovenský klub Spartak Trnava. Jeho vzorom je anglický futbalový záložník Frank Lampard. Jeho matka je Češka a otec Slovák. Svoju futbalovú kariéru začal na slovensku v klube Iskra Holíč. V súčasnosti sa usiluje o slovenské občianstvo, keďže ako sám vraví, žije tu odmalička.

## Externé odkazy

* Erik Daniel na stránke Soccerway
* Erik Daniel na oficiálnej stránke Fortuna ligy
* Erik Daniel na stránke Transfermarkt

## Zdroj

Kategória:Českí futbalisti
Kategória:Futbaloví stredopoliari
Kategória:Hráči FC Slovan Liberec
Kategória:Hráči TJ Spartak Myjava
Kategória:Hráči MFK Ružomberok
Kategória:Hráči ŠK Slovan Bratislava
Kategória:Osobnosti z Hodonína
Matúš Macík

**Matúš Macík** (* 19. máj 1993, Liptovský Mikuláš) je profesionálny slovenský futbalista hrajúci za český klub SK Sigma Olomouc.

## Klubová kariéra
Macík debutoval za Ružomberok vo Fortuna lige 18. júla 2015 v zápase proti Skalici. Ružomberok prehral 1–3. V januári 2021 bol oznámený trvalý prestup Macíka z Ružomberka do Sigmy Olomouc.

## Referencie


## Externé odkazy

* Matúš Macík  na oficiálnej stránke SK Sigma Olomouc
* Matúš Macík na stránke Transfermarkt
* Matúš Macík na stránke Futbalnet
* Matúš Macík na stránke Soccerway

## Zdroj

Kategória:Futbaloví brankári
Kategória:Slovenskí futbalisti
Kategória:Osobnosti z Liptovského Mikuláša
Kategória:Hráči MFK Tatran Liptovský Mikuláš
Kategória:Hráči MFK Ružomberok
Kategória:Hráči SK Sigma Olomouc
Strojový spodok

**Strojový spodok** (iné názvy: **šasi** [staršie: *chassis*] , **podvozok** v širšom zmysle ) je súhrnné označenie pre tieto časti cestného vozidla:
*podvozok v užšom zmysle (t.j. najmä rám vozidla, podvesy [t.j. nápravy s kolesami či pásmi, perovaním, časťou bŕzd a pod.], brzdové zariadenie, riadenie vozidla, príslušenstvo podvozku)
*poháňacia sústava (=hnacia sústava, hnací mechanizmus), t.j. najmä:
** motor s príslušenstvom, 
** prevodové ústrojenstvá (t.j. spojka, prevodovka, kĺbové a spojovacie hriadele, rozvodovka, stály prevod hnacej nápravy, diferenciál)
*príslušenstvo strojového spodku, čiže príslušenstvo vozidla okrem príslušenstva karosérie, podvozka a motora (t. j. napr. chladič vody, palivová nádrž, palivové potrubie, výfukové potrubie s tlmičom výfuku, akumulátor; položka príslušenstvo vozidla sa často uvádza nepresne ako položka nepatriaca do strojového spodku)   
Strojový spodok (šasi, podvozok) je teda (v prípade nesamonosnej karosérie) celé vozidlo okrem karosérie a výstroje a výbavy vozidla. 

Niekedy sa pojem strojový spodok (šasi, podvozok) obmedzuje len na vozidlá s nesamonosnou karosériou, čiže strojový spodok je v takom prípade strojovým spodkom len vtedy, ak je schopný aj samostatného (t.j. od zvyšku vozidla nezávislého) pohybu. Definícia strojového spodku (šasi, podvozku) potom často zahŕňa okrem vyššie uvedeného zoznamu ako ďalšiu položku zariadenie nutné na samostatný pohyb (napr. sedadlo vodiča)  a u nákladných automobilov prípadne aj kabínu vodiča .

## Zdroje

Kategória:Časti automobilov
Kategória:Konštrukcia vozidiel
Apple Pay

**Apple Pay** je mobilná platobná a digitálna peňaženka od spoločnosti Apple Inc., ktorá umožňuje používateľom vykonávať platby pomocou zariadení iPhone, Apple Watch, iPad alebo Mac. Apple Pay pracuje s väčšinou existujúcich bezkontaktných terminálov.

## Služba
### Prehľad
Apple Pay je mobilná platobná služba, ktorá umožňuje používateľom vykonávať platby osobne, v aplikáciách iOS alebo na webe. Digitalizuje a môže nahradiť čip z kreditnej alebo debetnej karty a PIN alebo transakciu s magnetickým prúžkom na termináli bezkontaktného predaja. Je to veľmi podobné bezkontaktným platbám, ktoré sa už v mnohých krajinách používajú, s pridaním dvoj-faktorovej autentizácia pomocou Touch ID, Face ID, PINu alebo hesla. Služba umožňuje zariadeniam Apple bezdrôtovo komunikovať s predajnými systémami pomocou technológie NFC.

### Kompatibilita zariadení
Na iPhonoch 6 a novších (vrátane iPhonu SE) je možné službu využívať pre platenie na terminály, cez Apple Watch aj na webe a v aplikáciách. Na iPhonoch 5, 5C a 5S možné službu využívať pre platenie na termináloch pomocou prepojených Apple Watch, bez nich sa služba používať nedá. Len pre platenie v aplikáciách a na webe je možné službu využívať na niektorých iPadoch a notebookoch MacBook Pro a MacBook Air z roku 2016, respektíve 2018. Vo všetkých ostatných počítačoch Mac vydaných v roku 2012 a neskôr možno službu používať iba v prípade, že je počítač prepojený s iPhonom alebo Apple Watch, ktoré službu podporujú.

### Banky podporujúce Apple Pay na Slovensku



## Dostupnosť

## Referencie

## Zdroj
* 

Apple Pay
Penne (cestovina)

**Penne** (tal. *penne*) je extrudovaný druh cestovín valcovitého tvaru, ktorého konce sú šikmo odrezané.

Slovo *penne* je množné číslo talianskeho slova *penna* znamenajúceho „pero“ (pero vtáka alebo pero na písanie), ktoré pochádza z latinského slova *penna* (pero vtáka). Tvar cestoviny penne mal v čase vzniku imitovať hrot plniaceho pera.

## Pôvod
Penne sú jedny z mála cestovín, u ktorých je známy presný dátum vzniku: V roku 1865 cestovinár zo San Martino d'Albaro (Janov), ktorý sa volal Giovanni Battista Capurro, požiadal o patent na diagonálny rezací stroj. Nový vynález narezával čerstvé cestoviny do tvaru pera bez ich rozdrvenia, a to v premenlivej veľkosti medzi 3 a 5 cm mezze penne (polovičné perá) alebo penne (perá).

## Opis a druhy
V Taliansku sa penne vyrábajú v dvoch variantoch„*penne lisce*“ (hladké) a „*penne rigate*“ (drážkované). *Pennoni* („periská“) sú širšia verzia penne. Je možné sa stretnúť aj s o niečo väčšou verziou s názvom *mostaccioli* (čo v niektorých talianskych nárečiach znamená „fúzočky“), ktorá môže mať takisto hladkú alebo drážkovanú textúru.

Penne sa tradične varia al dente a ich tvar ich robí obzvlášť vhodnými na omáčky, ako napríklad pesto, marinara alebo arrabbiata. Posledne menovaná bol viackrát oslavovaná v talianskych filmoch, najmä vo filme Marca Ferrariho s názvom *[[La Grande Bouffe]]* a filme Frederica Felliniho s názvom *[[Roma (film, 1972)|Roma]]*.

## Iné projekty

## Pozri aj
* Cestovina

## Referencie

## Zdroj
*

Kategória:Cestoviny
Pesto

thumb|Tradičná príprava pesta v mramorovej trecej miske
**Pesto** alebo **pesto alla genovese** je zelená omáčka, ktorej hlavnou zložkou je bazalka.

Pôvod pesta sa umiestňuje do oblasti Ligúrie v severnom Taliansku, prídomok *genovese* má podľa severotalianskeho mesta Janov (*Genova*).

Názov je odvodený z talianskeho slova *pestare* = *tlcť, mlátiť*.
Tradičná príprava klasického pesta spočíva v rozdrtení a trení bazalkových listov v mramorovom mažiari drevenou paličkou. Do nich sa ďalej pridáva soľ a cesnak, parmezán a/alebo iný nadrobno strúhaný ovčí syr a piniové oriešky, nakoniec olivový olej. Iný druh, *pesto alla siciliana*, obsahuje na slnku sušené paradajky.

Podľa klasického receptu z okolia Bologne sa špagety varia a podávajú s niekoľkými nakrájanými zemiakmi.

## Iné projekty

## Externé odkazy
* http://www.labuznik.com/recipe.php?ID=32444
* http://it.wikibooks.org/wiki/Libro_di_cucina/Ricette/Pesto

## Zdroj
* 

Kategória:Talianska kuchyňa
Kategória:Omáčky
Baračka

**Baračka** môže byť:
*miestna časť Trenčianskych Teplíc, pozri Baračka (Trenčianske Teplice)
*vodná nádrž pri tejto miestnej časti, pozri Baračka (vodná nádrž)
*do roku 1948 názov obce Bardoňovo
*Prírodná pamiatka v Česku, pozri Baračka (prírodná pamiatka)
Horčica

**Horčica** môže byť:

* slovenský názov rastlinného rodu *Sinapis* z čeľade kapustovité, ktorý v súčasnosti zahŕňa druhy horčica biela (=biela horčica; lat. *Sinapis alba*), horčica roľná (lat. *Sinapis arvensis*) a približne 2 či 3 menej významné druhy, pozri horčica (rod)
* ľudové (resp. staršie odborné) rodové meno niektorých rastlinných taxónov dnes zaraďovaných do rodu kapusta (*Brassica*), ale v minulosti sčasti zaraďovaných do rodu horčica (*Sinapis*), ide najmä o tieto druhy:
** kapusta čierna (= horčica čierna, čierna horčica; lat. *Brassica nigra*, staršie: *Sinapis nigra*, *Melanosinapis communis*)
** kapusta sitinová (=sareptská horčica v širšom zmysle, indická horčica v širšom zmysle, [často spolu s kapustou žliabkatou:] hnedá horčica; lat. *Brassica juncea*):
*** kapusta sitinová pravá (= horčica sareptská, sareptská horčica v užšom zmysle; lat. *Brassica juncea* ssp. *juncea*, staršie: *Sinapis juncea*)
*** kapusta sitinová celistvolistá (= indická horčica v užšom zmysle; lat. *Brassica juncea* ssp. *integrifolia*, staršie: *Sinapis integrifolia*)
** kapusta žliabkatá  (=etiópska/abesínska/habešská horčica; lat. *Brassica carinata*, staršie: *Sinapis abyssinica*)
* potravina z horčice bielej alebo z vyššie spomínaných niektorých druhov z rodu *Brassica*, pozri horčica (potravina)

## Pozri aj
* horčica biela
* horčica roľná

## Zdroje
* 
* 
* horčica. In: 
* "horčica biela a horčica čierna". In: Pyramída
* ČERVENKA, M. et al. Z našej prírody - rasliny .... Bratislava: Príroda. 1984. S. 250-252
* nariadenie vlády č. 438/2006 Z. z. - príloha 1
* smernica Rady č. 1999/29/ES z 23. apríla 1999 o nežiadúcich látkach a výrobkoch vo výžive zvierat - príloha 1
* horčica. In: Slovník súčasného slovenského jazyka
* ŠMÍD, A. A. Pěstování hořčice. In: 
*
Karmen Pál-Baláž

**Karmen Pál-Baláž** (* 23. máj 1998, Rožňava, Slovensko) je slovenská speváčka. V roku 2018 bola jednou z finalistiek televíznej speváckej súťaže Česko Slovenská Superstar. Umiestnila sa v nej na treťom mieste za druhou Eliškou Ruskovou a víťazkou Terezou Maškovou. Spomedzi Slovákov a Sloveniek prihlásených do súťaže sa umiestnila najlepšie.

Po skončení Superstar istý čas koncertovala s prešovskou hudobnou skupinou Peha, neskôr so skupinou Acoustic Nights, no s kapelami sa rozišla a začala si budovať individuálnu kariéru. Spolu s Adamom Ďuricom vyprodukovala začiatkom roku 2019 pieseň „Anjel“, v júni 2019 zverejnila pieseň „Nádej“, na ktorej spolupracovala aj Celeste Buckingham. V októbri 2019 publikovala novú skladbu „Púšťam ťa“' z pripravovaného albumu *[[Kúzlo (album)|Kúzlo]]*, ktorý vyšiel v roku 2019.

V roku 2017 sa zúčastnila maďarskej verzie X-Factoru.

Okrem spevu sa venuje aj fotografii. Zúčastnila sa aj na akustickom turné s Adamom Ďuricom a s kapelou Peter Bič Project.

## Diskografia
* 2019 – *[[Kúzlo (album)|Kúzlo]]*

## Referencie

Kategória:Slovenské speváčky
Kategória:Osobnosti z Rožňavy
Šampiňón

**Šampiňón** (zastarano odborne: *šampion*, *žampion*; ľudovo: *šampiňon, šampijon, šampijón, šampión, žampijon, žampijón, žampióň, šampijoň, šampijóň, šampijonka*) môže byť:
* hovorovo alebo (v tvaroch šampiňón, resp. žampion/šampion) staršie odborne: 
** rod pečiarka (lat. Agaricus), pozri pečiarka (Agaricus)
** pečiarka poľná
* ľudovo: niektorý z jedlých druhov z rodu pečiarka, pozri pod pečiarka (Agaricus)
* v poľnohospodárstve/obchode: šampiňón záhradný (Agaricus hortensis) (a prípadne šampiňón dvojvýtrusný - Agaricus bisporus, pričom často sa obidva druhy považujú za synonymá)

## Zdroje